NaiveNeuron/SloPal huggingface dataset:
Bašistová, Alena, poslankyňa NR SR (2019-11-26):
Vážený pán predsedajúci, vážené panie poslankyne, vážení páni poslanci, Národná rada Slovenskej republiky uznesením číslo 2152 zo 17. októbra 2019 pridelila predmetný návrh zákona na prerokovanie týmto výborom: Ústavnoprávnemu výboru, Výboru Národnej rady Slovenskej republiky pre financie a rozpočet, Výboru pre verejnú správu a regionálny rozvoj a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný návrh zákona prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva 22 pozmeňujúcich a doplňujúcich návrhov. Gestorský výbor odporúča vládny návrh zákona schváliť v znení schválených pozmeňujúcich a doplňujúcich návrhov. Gestorský výbor odporúča hlasovať o návrhoch v IV. časti tejto spoločnej správy nasledovne: Spoločne o bodoch 1 až 5, 7 až 22 so stanoviskom gestorského výboru schváliť, osobitne o bode 6 so stanoviskom gestorského výboru neschváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 217 z 21. novembra 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Prosím, pán predsedajúci, otvorte rozpravu.
Ďuriš Nicholsonová, Lucia, podpredsedníčka NR SR (2016-10-19):
Na vaše vystúpenie, pán minister, zareagujú dve panie poslankyne, pani poslankyňa Shahzad a pani poslankyňa Jurinová. Končím možnosť prihlásiť sa s faktickou poznámkou. Pani poslankyňa Shahzad, nech sa páči.
M. Hort, podpredseda NR SR: (2009-02-06):
Otváram rozpravu s tým, že ani pri tomto návrhu zákona som písomnú prihlášku nedostal, a preto sa pýtam, kto sa chce do rozpravy prihlásiť ústne? Konštatujem, že nikto, a preto uzatváram všeobecnú rozpravu a budeme o tomto zákone hlasovať o 11.00 hodine. Prerušujem rokovanie o tomto bode. Teraz by sme podľa schváleného programu mali pristúpiť k tlači 907, to je návrh poslancov Národnej rady Slovenskej republiky Pavla Minárika, Vladimíra Palka a Františka Mikloška, ale po dohode s predsedom parlamentu sa tento bod odkladá na neurčito s tým, že sa dozvieme z úst predsedu parlamentu, kedy bude zaradený do programu, a preto teraz budeme pokračovať prvým čítaní o návrhu poslancov Národnej rady Slovenskej republiky Viliama Novotného, Petra Markoviča a Ivana Mikloša na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh zákona je uverejnený ako tlač 911 a návrh na jeho pridelenie na prerokovanie výborom je v rozhodnutí č. 928. Dávam teraz slovo pánovi poslancovi, predsedovi zdravotného výboru Viliamovi Novotnému, aby návrh zákona uviedol. Nech sa páči.
Macháčková, Katarína, poslankyňa NR SR (2016-09-22):
Vážený pán predseda, vážené pani poslankyne, vážení páni poslanci, dovoľte mi, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Vons, Peter, poslanec NR SR (2021-05-11):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslanca Mareka Hattasa.
Žiga, Peter, podpredseda NR SR (2024-02-28):
Prezentujme sa a hlasujme. (Hlasovanie.) 136 prítomných, 136 za. Konštatujem, že sme návrh zákona schválili. Pán spravodajca, myslím, že toto sme skončili. Ďalej prosím spravodajcu z výboru pre financie a rozpočet poslanca Júliusa Jakaba, aby uviedol hlasovanie o bode 39 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 595/2003 o dani z príjmov, ktorú máme uvedenú ako tlač 71. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 71.)
Bugár, Béla, podpredseda NR SR (2017-03-23):
Pán kolega, podľa ústavy máme Rómov a nie Cigánov. To Ústava Slovenskej republiky, ctite si ústavu, dobre?
Beblavý, Miroslav, poslanec NR SR (2017-09-14):
Pán predsedajúci, ja som tu od rána, ja len nesedím v miestnosti, to je rozdiel, ale podstatnejšia vec... (Prerušenie vystúpenia predsedajúcim.)
M. Číž, podpredseda NR SR: (2008-07-03):
Ale iné, vážení páni, dosť je tu veľmi silný príklon ku kresťanským hodnotám. Verte mi, aj keď teda som kresťan, pravdepodobne, vlažný, ale niečo o tých hodnotách viem. Toľko neuveriteľnej nenávisti, zažratosti po toľkých rokoch? Ak je toto kresťanský princíp, pričom ide o štandardný politický proces, páni, no jednoducho, prehrali ste voľby. Je tu nová politická sila a tá sa správa úplne štandardne, ako ste sa správali vy. Robiť tento obrovský cirkus je nepochopiteľné, nedôstojné. Páni, odpustite mi, aj keď možno mi to nenáleží hodnotiť, ale už vôbec to nie je kresťanské. Ďakujem. (Potlesk.)
B. Bugár, podpredseda NR SR: (2004-03-04):
Podľa rokovacieho poriadku vyhlasujem prestávku do 17.45 hodiny. (Prestávka.) (Po prestávke.)
R. Fico, poslanec: (2003-12-02):
Druhý návrh je takisto podávaný v mene štyroch opozičných poslaneckých klubov. Navrhujeme, aby bod 43, to je vládny návrh zákona o opatreniach voči osobám, ktoré nadobudli majetok z nelegálnych príjmov, bol prerokovaný ako posledný bod rokovania tejto schôdze Národnej rady. Dôvodom je, že ešte stále prebiehajú rokovania o pozmeňujúcich návrhoch, ktoré umožnia, aby tento zákon bol naozaj prijatý, takže poprosíme... (Prerušenie vystúpenia časomierou.)
Grausová, Natália, poslankyňa NR SR (2016-10-26):
Ďakujem za slovo. Chcem povedať, že predsa nikto neobmedzuje v tomto zákone náboženskú slobodu, ide len o štátne príspevky. Neodoberú sa príspevky tým, ktorí ich už mali priznané. Napríklad svedkovia Jehovovi dobrovoľne neprijímajú dotácie od štátu. Čo sa týka islamu, ktorý pán poslanec spomínal, myslím, že by sme si mali vziať vzor z islamských štátov, ako tam sú podporovaní kresťania. Pokiaľ viem, tak sú tam vešaní, križovaní, vraždení a tak ďalej. Myslím, že to všetci viete. A ešte mi odpovedzte na otázku, ako je to s podporovaním kresťanských komunít napríklad v štáte Izrael, ktorý je vaším vzorom. Ďakujem. (Potlesk.)
V. Veteška, podpredseda NR SR: (2004-09-08):
V. Ondrejka, poslanec: Vážený pán predsedajúci, pani poslankyne, páni poslanci, Ústavnoprávny výbor Národnej rady Slovenskej republiky uznesením z 24. augusta 2004 ma určil za spravodajcu k návrhu  poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 391/2004 Z. z. o plate poslanca Európskeho parlamentu a o zmene a doplnení niektorých zákonov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku. Zo znenia návrhu zákona je zrejmý účel navrhovanej úpravy. Dôvodová správa obsahuje vyjadrenie súladu návrhu zákona s Ústavou Slovenskej republiky a medzinárodnými zmluvami, ktorými je Slovenská republika viazaná. Vyplýva z nej, že návrh zákona nebude mať vplyv na štátny rozpočet. Zároveň však bude mať dopad na rozpočet Kancelárie Národnej rady Slovenskej republiky v dôsledku rozšírenia okruhu osôb, ktorým sa budú zabezpečovať niektoré služby. Nebude mať dopad na rozpočty obcí a rozpočty vyšších územných celkov. Nebude mať vplyv na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu zákona. Problematika návrhu zákonu nepatrí medzi prioritné oblasti aproximácie práva uvedené v článku 70 Európskej dohody o pridružení ani medzi priority odporúčané v Bielej knihe. V práve Európskej únie nie je upravená. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 816 z 9. augusta 2004 podľa § 74 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny, Výbor Národnej rady pre financie, rozpočet a menu. Vzhľadom na obsah a charakter navrhovanej úpravy zároveň navrhujem, aby sa vládny návrh zákona prerokoval aj vo Výbore Národnej rady Slovenskej republiky pre európske záležitosti. Za gestorský výbor navrhujem ústavnoprávny výbor. Odporúčam, aby výbory predmetný návrh zákona prerokovali v druhom čítaní do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky. Otvorte, prosím, vás rozpravu.
P. Hrušovský, predseda NR SR: (2004-09-09):
M. Juščík, poslanec: Ďakujem, pán minister, za takúto odpoveď. Vidím, že som vám dal možnosť skutočne urobiť kus obrovskej propagandy. To už je jasné, na zopár otázok presne takéto licitácie dostávame všetci, že je to tak. Viete, je zaujímavé, že keď sa medzi tými ľuďmi človek pohybuje, možno povedať, že minimálne 70 % ľudí má úplne iný názor, že v socializme sa žilo lepšie, to sa teda rovná ére komunistov, ktorých ste takto jednoznačne teraz zotreli, čo všetko sme tu my neurobili, a keby sme to boli neurobili, tak treba povedať, že dnes za tých 15 rokov by ste nemali čo rozpredávať, nemali by ste z čoho vy alebo tieto vládne garnitúry žiť a hovoriť, ako sa to nezlepšuje. Veď je jednoznačné, že ide zo dňa na deň svojím spôsobom životná úroveň tohto národa dole. Ale napriek tomu všetkému by som vám ešte chcel jedno odporučiť. Je možnosť, keď som ja tú otázku postavil ohľadne týchto PTP táborov, že dnes sa užíva tzv. civilná služba, či nezvažujete alebo nebudete zvažovať o tom, že aj týchto „civilkárov“ potom nejakým spôsobom odškodniť, ak chce táto vláda odškodniť tých PTP. Lebo aj oni idú tiež mimo ako tí dobrovoľníci, o ktorých som hovoril, že išli predovšetkým za zárobkom, za peniazmi, aby sa naspäť mohli vracať skutočne dobre zabezpečení. Uvážte, či aj tých neodškodníte. Ďakujem.
P. Hrušovský, podpredseda NR SR: (2001-09-17):
M. Angelovičová, poslankyňa: Ďakujem pekne za slovo. Vážený pán predsedajúci, vážení páni ministri, ctená snemovňa, dovoľte mi vysloviť svoje stanovisko k predloženému vládnemu návrhu, ktorým sa mení a dopĺňa zákon č. 272/1994 Z. z. o ochrane zdravia ľudí. Ja osobne vysoko hodnotím predloženie tohto vládneho návrhu zákona. Tak ako predkladateľ uviedol v dôvodovej správe, v tomto zákone sa riešia okrem iného aj základné požiadavky na zložky životného prostredia z hľadiska ochrany zdravia ľudí, ktorých cieľom je vylúčenie alebo obmedzenie ich negatívneho vplyvu na minimálnu možnú mieru. Rieši problematiku vytvárania a zabezpečovania zdravých životných podmienok starostlivosťou o ovzdušie, vodu a pôdu, o územie v obci, v bytových budovách, ale aj zariadeniach poskytujúcich služby obyvateľom vrátane pracovného prostredia a spôsobu práce. V predloženom návrhu zákona mňa osobne zaujala problematika pitnej vody, problematika ochrany územia obcí pred znečisťovaním aj takými opatreniami, ako je výsadba zelene, zriaďovanie zariadení na pohybovú aktivitu, krátkodobú rekreáciu a oddych. 15. mája tohto roku sme schválili vládny zákon o odpadoch. Osobne som veľmi rada, že tento predložený vládny návrh zákona zasahuje do odpadového hospodárstva a rieši stanoviská zberných nádob na odpady tak, aby boli ľahko čistiteľné a aby boli chránené pred poveternostnými vplyvmi. Je to veľký problém najmä mestských sídlisk. Uvedené dôvody a riešená problematika predloženého vládneho návrhu zákona o ochrane zdravia ľudí sú dostatočné na jeho posunutie do druhého čítania. Ja osobne budem hlasovať za jeho schválenie. K vecnej podstate návrhu zákona sa vyjadrím pri jeho prerokúvaní v druhom čítaní. Ďakujem pekne za pozornosť.
B. Bugár, podpredseda NR SR: (2004-02-03):
(Hlasovanie.) Prítomných 129 poslancov, za 44, proti 48, zdržalo sa 36, nehlasoval 1. Bod č. 17 zo spoločnej správy sme neschválili. Nech sa páči. J. Hurban, poslanec: Ďakujem, pán podpredseda, ešte raz sa ospravedlňujem za toto nedorozumenie. To boli všetky hlasovania zo spoločnej správy aj z rozpravy. Dajte, prosím, hlasovať o tom, že Národná rada prerokuje tento návrh zákona v treťom čítaní ihneď.
Danko, Andrej, predseda NR SR (2017-09-11):
Pán poslanec Galek.
P. Hrušovský, predseda NR SR: (2005-02-08):
M. Abelovský, poslanec: Áno.
Paška, Pavol, predseda NR SR (2013-04-30):
Ďakujem pekne, pán minister. Poprosím pána predsedu ústavnoprávneho výboru, aby nás informoval ako spravodajca.
Hrnčiar, Andrej, podpredseda NR SR (2016-04-20):
Ďakujem. Končím možnosť nahlásenia sa s faktickými poznámkami. S faktickými poznámkami sa prihlásilo deväť pánov poslancov. Nech sa páči. Desať. Pán poslanec Mihál.
Horecký, Ján, poslanec NR SR (2023-11-15):
Ďakujem pekne za slovo. Rád pripojím komentár k vystúpeniu pani kolegyne Kalmárovej, a to v oblasti inklúzie a v oblasti programového vyhlásenia vlády, ktoré sa týka priorít v, vo vzdelávaní, zabezpečení podmienok rovnocenného prístupu všetkých detí ku vzdelávaniu. Chýba mi tam v tomto programovom vyhlásení vlády v vzdelávacej politike porozumenie hlbšie, o čo ide, akými prostriedkami sa dá zabezpečiť táto služba, verejná služba škôl pri inklúzii, pri podporných opatreniach. Spomína sa tam digitalizácia, ale iba v súvislosti, akoby išlo o doručenie ďalšieho hardvéru, zariadení technických do škôl a školských zariadení. 	Chýba mi tam funkčné prepojenie napríklad rezortného informačného systému so systémami ministerstva práce, sociálnych vecí a rodiny, ale dokonca aj š... priamo riadia... dokonca aj školskou štátnou inšpekciou, ktorá sa často nevie dostať k dátam, ktoré potrebuje na vyhodno... na realizovanie svojej práce. Totiž prečo to spomínam v súvislosti s inklúziou, pretože my máme vyše tritisíc škôl a keby sme mali zabezpečiť financovanie podporných opatrení skúmaním jednotlivých požiadaviek škôl, ktoré to potrebujú, bez funkčného rezortného informačného systému, tak hocako dobrý úmysel bude nevykonateľný. Dúfal som teda, že využije súčasný minister znalosť rezortných pracovníkov a túto podmienku... (Prerušenie vystúpenia časomerom.)
Kollár, Jozef, poslanec NR SR (2010-09-10):
Ďakujem pekne, pán predsedajúci. Predkladám spoločnú správu Výboru Národnej rady Slovenskej republiky pre financie a rozpočet a ústavnoprávneho výboru o výsledku prerokovania vládneho návrhu zákona o špecifických štátnych zárukách a o zmene a doplnení niektorých zákonov, tlač 80. Výbor Národnej rady Slovenskej republiky pre financie a rozpočet ako gestorský výbor podáva túto spoločnú správu o prerokovaní s tým, že Národná rada Slovenskej republiky pridelila vládny návrh zákona o špecifických štátnych zárukách výboru pre financie a rozpočet a ústavnoprávnemu výboru. Obidva uvedené výbory prerokovali spomínaný materiál v stanovenom termíne... (Prerušenie vystúpenia predsedajúcim.)
Glváč, Martin, podpredseda NR SR (2019-09-17):
S reakciou pán poslanec Heger.
Hrnčiar, Andrej, podpredseda NR SR (2018-02-14):
Otváram všeobecnú rozpravu. Do rozpravy som dostal jednu písomnú prihlášku od pána poslanca Ondreja Dostála. V zmysle rokovacieho poriadku o slovo požiadal navrhovateľ. Nech sa páči, pán poslanec Krajniak.
S. Kahanec, poslanec: (2007-10-17):
A na záver by som chcel povedať zásadnú vec. Európska únia je určite potrebná a sme aj za integráciu. Ale sme za takú Európsku úniu, ktorá bude spoločenstvom štátov, ktorému dá budúcnosť, ktorému dá perspektívu. Nie rýchly zánik. Ďakujem pekne.
Kollár, Boris, predseda NR SR (2020-04-30):
Prosím, prezentujme sa a hlasujme. (Hlasovanie.) Prítomných 136 poslancov, za 125, proti žiadni, zdržalo sa 10, nehlasoval 1. Uvedený návrh sme schválili.
Baláž, Radovan, poslanec NR SR (2018-12-04):
Ďakujem pekne za slovo. Vážené kolegyne, kolegovia, dovoľte mi ako spoločnému spravodajcovi predniesť spoločnú správu výborov Národnej rady Slovenskej republiky o prerokovaní vládneho návrhu zákona o finančnej správe a o zmene a doplnení niektorých zákonov (tlač 1131). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššieho uvedeného vládneho návrhu zákona. Národná rada uznesením č. 1430 z 23. októbra 2018 pridelila vládny návrh zákona na prerokovanie nasledovným výborom: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a výboru pre sociálne vec, určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie pre rozpočet, ústavnoprávny výbor, výbor pre verejnú správu a regionálny rozvoj a výbor pre sociálne veci. Z uznesení výborov Národnej rady uvedených v bode 3 tejto spoločnej správy vyplývajú pozmeňujúce a doplňujúce návrhy, ktoré sú uvedené v bode 4 spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: a to o bodoch spoločnej správy 1 až 41 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov. Spoločná správa výborov bola schválená uznesením gestorského výboru č. 361 z 26. novembra 2018 a týmto uznesením ma zároveň poveril ako za spoločného spravodajcu. Ďakujem, pán predsedajúci, skončil som a hlásim sa do rozpravy ako prvý.
Pellegrini, Peter, podpredseda NR SR (2020-09-17):
Pán poslanec Kéry.
Demian, Jaroslav, poslanec NR SR (2013-03-19):
Ďakujem za slovo. Vážený pán poslanec Blanár, ja chcem podporiť tvoj návrh, lebo mám praktické skúsenosti zo samosprávy. Samosprávy, ktoré sú zriaďovateľom väčšieho počtu škôl, či je to v pôsobnosti napr. Banskobystrického samosprávneho kraja, ale aj nášho mesta, mesta Brezna, kde aj v samosprávnom kraji, aj v Brezne sme realizovali rad opatrení smerujúcich k racionalizácii siete škôl. No i napriek tomu musím povedať, že sa nájdu zariadenia, ktorým jednoducho ten limit mzdových prostriedkov nepostačuje, sú na to rôzne objektívne príčiny. Využijem príklad od nás z Brezna, kde máme základnú školu zriadenú na sídlisku zhruba dva kilometre od centra mesta, ktorá, keď to sídlisko bolo mladé, bolo tam veľa detí, tak tá škola vyučovala ešte aj na iných pracoviskách. Dneska, žiaľ, sídlisko zostarlo, detí je menej a tá škola, relatívne veľká škola, priestorov je, má malý počet žiakov. Nedá sa presťahovať, lebo školy, ktoré máme v meste, kapacitne by to nezvládli, lebo predtým sme už racionalizovali sieť. Takže jednoducho tu vidím možnosť, ale aj potrebu, aby sa tie prostriedky mohli prerozdeľovať medzi jednotlivé zariadenia v zriaďovateľskej pôsobnosti toho-ktorého subjektu. Teda považujem tento návrh váš za potrebný a správny a myslím si, že zriaďovatelia, či sú to samosprávy, alebo iní zriaďovatelia, budú naozaj zodpovedne pristupovať k tomuto, k tejto možnosti, ktorá sa im takto dáva. Ďakujem.
Figeľ, Ján, 1. podpredseda vlády a minister dopravy, pôšt a telekomunikácií SR (2010-09-07):
Ďakujem veľmi pekne. Pán predsedajúci, ctená snemovňa, Ministerstvo dopravy, pôšt a telekomunikácií Slovenskej republiky predkladá návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov a ktorým sa menia a dopĺňajú niektoré zákony, ako iniciatívny návrh. Dôvodom predloženia návrhu zákona je schválenie smernice Komisie z roku 2009/149 ES z 27. novembra 2009, ktorou sa mení a dopĺňa smernica Európskeho parlamentu a Rady z roku 2004 pod č. 49/ES pokiaľ ide o spoločné bezpečnostné indikátory a spoločné metódy na výpočet nákladov v prípade nehôd, ktoré transpozičná lehota je 18. jún 2010 a schválenie smernice Komisie 2009/131/ES zo 16. októbra 2009, ktorou sa mení a dopĺňa príloha 7 k smernici Európskeho parlamentu a Rady č. 2008/57/ES o interoperabilite systému železníc v spoločenstve, ktorej transpozičná lehota je 19. júl 2010. Prebratím smernice Komisie 2009/149/ES sa prechádza na spoločné bezpečnostné indikátory a spoločný výpočet nákladov v prípade nehôd. Transpozíciou smernice Komisie 2009/131/ES sa mení zoznam kontrolných parametrov na uvedenie dráhových vozidiel do prevádzky, ktoré nie sú v zhode s technickými špecifikáciami interoperability. Návrhom zákona sa súčasne upravujú ustanovenia, ktorých zmena vyplynula z aplikačnej praxe zákona č. 513/2009 Z. z. o dráhach a o zmene a doplnení niektorých zákonov, zákona č. 514/2009 Z. z. o doprave na dráhach a zákona Slovenskej národnej rady č. 372/1990 Zb. o priestupkoch v znení neskorších predpisov. Tento predkladaný návrh zákona nebude mať dopad na štátny rozpočet, na rozpočty obcí a na rozpočty vyšších územných celkov, na životné prostredie, na zamestnanosť a ani na podnikateľské prostredie. Predkladaný návrh zákona je v súlade s Ústavou Slovenskej republiky, ústavnými zákonmi, ostatnými zákonmi a medzinárodnými zmluvami, ktorými je Slovenská republika viazaná, ako aj s právom Európskej únie. Na základe tohto vás prosím o vyjadrenie súladu alebo súhlasu s týmto návrhom. Ďakujem pekne za pozornosť.
Péter, Monika, poslankyňa NR SR (2021-11-24):
Ďakujem za slovo. Pán predseda, keďže spoločná správa neobsahovala žiadne pozmeňujúce návrhy a žiadne pozmeňujúce návrhy neboli ani prednesené, sme v treťom čítaní. Otvorte, prosím, rozpravu.
Blanár, Juraj, poslanec NR SR (2017-02-02):
Ďakujem pekne. Mohli sme si to povedať aj napriamo, pán kolega. Nuž nemôžem si pomôcť, ale to bol tak účelovo a by som povedal s neznalosťou súčasného stavu povedaný argument, ktorý má trošku mrzí, pretože vy viete veľmi dobre, že dnes máme málo odborníkov, ktorí by mali vychádzať zo stredných odborných škôl, a to len kvôli tomu, že, bohužiaľ, vo väčšine rodičia majú záujem, aby ich deti boli na gymnáziách, na iných školách, aby, v úvodzovkách, neštudovali takzvané tie profesie, kedysi sa tomu hovorilo učňovské profesie. A my dnes potrebujeme ich prilákať, my potrebujeme zatraktívniť, preto vzniklo duálne vzdelávanie, ktoré v podstate nadväzuje na to vzdelávanie, ktoré tu bolo voľakedy ešte pred ´89., ale dnes už je postavené na iných vlastníckych vzťahoch. To znamená, že zamestnávatelia začínajú sami motivovať týchto žiakov. Ale ešte stále sme na začiatku a mnohí zamestnávatelia z rôznych dôvodov do toho ešte nevstupujú, preto je tento problém. Čiže ja som presvedčený, že tento návrh je dobrý. A ak ukáže prax, že budeme mať opačný problém, že budeme selektovať, teda vyberať, že kto teda na tú učňovskú školu pôjde, či už na študijný, alebo ten druhý program, tak to môžeme určite modifikovať a že tento problém nebude, že budeme mať triedy, ktoré budú zložené s nižším počtom žiakov. Takže toľko z mojej strany. A ešte raz, ako som povedal, vyjadrujem podporu tejto novele, ktorú predkladá pani poslankyňa. Ďakujem.
Suja, Miroslav, poslanec NR SR (2021-06-25):
Ďakujem za slovo, pán podpredseda. Pán poslanec Kuffa spomenul alebo dotkol sa aj tých štúdií, ale mňa napríklad nezaujímajú žiadne štúdie. Vieme sami veľmi dobre a pri viacerých témach, tieto štúdie veľakrát, veľakrát sú písané účelovo, či už za odmenu alebo z presvedčenia niekoho, kto ich píše, a nie vôbec objektívne. To znamená, ak sa ideme držať nejakých štúdií, tak potom dopadneme veľmi zle. Ja si myslím, že toto je hodnotová otázka a pre každého zdravo uvažujúceho človeka alebo rozumného človeka tu neni o čom rozmýšľať. Ak ideme chrániť, ako ste vy povedali, kuriatka, rôzne dravce a nejdeme chrániť ľudí, samých seba a potom sa čudujeme, že vymierame, keď umožňujeme legálne tým ženám alebo ich dokonca nabádame, aby išli na ten potrat. Ja si myslím, že tá osveta, ktorá tam bola, dať možno tým ženám čas, to bola veľmi dobrá myšlienka. Viete, viacerí moji dobrí priatelia mali problém s manželkami otehotnieť a čím ďalej je to viacej. A veľakrát sa stretávam a fakt, že sa roky poznáme. Niektorí boli tak zúfalí, že si deti adoptovali, dokonca niektorí, mám aj takých, že si adoptovali deti z rómskych rodín alebo proste rómskeho pôvodu, alebo cigánskeho, mne to je jedno, ako to poviete, lebo niektorí sa volajú tak, niektorí tak. A vychovávajú tie deti ako svoje. Čo by za to dali, keby si mohli adoptovať deti z hniezda nádeje. Keby tie mamy videli alebo tie ženy videli, že v tých hniezdach nádeje je o tie deti postarané do budúcnosti nadštandardne, čo štát môže, ja si myslím, že jak by sa rozhodovali, to dieťa by donosili, aj keď ho nechcú, a nahali (nechali, pozn. red.) by ho v tom hniezde a vedeli, že bude o to dieťa perfektne postarané, že sa nemusia báť, že by sa v tom živote trpelo. Lebo štát má na to možnosti. Má možnosti také, na takéto dieťa prispievať, má možnosti akékoľvek, aké sa my rozhodneme. Takže toto je... (Prerušenie vystúpenia časomerom.)
Laššáková, Jana, podpredsedníčka NR SR (2013-11-26):
Na vystúpenie pána poslanca s faktickými poznámkami dvaja páni poslanci. Končím možnosť prihlásiť sa s faktickými poznámkami. Nech sa páči, pán poslanec Brocka.
Raši, Richard, podpredseda vlády SR pre investície a informatizáciu (2018-09-11):
Ďakujem pekne. Ja by som len veľmi krátku reakciu. Sme v prvom čítaní a, pán poslanec, myslím, že sa otvára priestor, aby sa zodpovedali všetky tieto otázky, ale poviem vám to ako bývalý primátor mesta, pretože zvýšenie limitov na jednotlivé druhy zákaziek bola jednou zo základných požiadaviek Združenia miest a obcí Slovenska. Problém, aj prečo prišiel predseda Úradu pre verejné obstarávanie s týmto návrhom zákona, je to, že obstarávanie čohokoľvek na Slovensku trvalo radovo dlhšie, ako obstarávanie v iných krajinách. A keď si vezmeme len eurofondy, ktoré, máme stále problém s ich čerpaním, tak dĺžka obstarávania bola niekedy až päťkrát dlhšia ako v okolitých krajinách. Čo sa týkalo miest a obcí, obstarávanie, tak ako bolo nastavované, mnohokrát znemožňovalo riešiť akútne problémy miest a obcí. Preto po konzultácii so ZMOS-om sa tieto limity dvihli a, samozrejme, položili ste otázku, ktorá je úplne racionálna, teraz bol limit nižší, teraz bude radovo vyšší o pár desiatok tisíc. Kto to odkontroluje? Ja som presvedčený, že v súčasnej dobe, keď je povinnosť zverejňovania objednávok, faktúr, a viem to z vlastnej skúsenosti, čokoľvek sme nakupovali, v meste sme začali zverejňovať faktúry od jedného eura od roku 2011, je keď to ešte nebolo povinné, ale ten systém a tá kontrola spoločnosti je nastavená tak, že v tej obci naozaj každé euro, čo použijete, niekto skontroluje, čo je veľmi správne. Tá verejná kontrola v mestách a obciach prebieha tak, že aj teraz keď aj vy, keď sa stretávate so starostami menších obcí alebo primátormi miest, určite vám aj oni potvrdia, že jednoducho nemôžte kúpiť ceruzku za dve eurá, keď stojí jedno euro, lebo vám ktorýkoľvek občan, ktorý si klikne na vašu stránku a to nájde, vám to vyhodí na oči. Miestne zastupiteľstvá naozaj pracujú. Čiže ja by som toto bral, ako dať šancu všetkým starostom k tomu, aby ukázali, že tento zákon im prinesie rýchlejšie obstarávanie, rýchlejšie riešenie problémov dennodenných, ktoré v obciach sú a som presvedčený o tom, že tá verejná kontrola pomocou tretieho sektora, ale najmä vlastných občanov bude mimoriadne silná a nikto si naozaj už v dnešnej dobe nedovolí v takomto systéme, ktorý sa dá veľmi jednoducho skontrolovať, urobiť čokoľvek. Takže dáva sa tým, vychádza sa v ústrety ZMOS-u, dáva sa veľká šanca primátorom a tá kontrola a tá sankcia je veľmi jednoduchá, lebo tí občania to tým primátorom potom veľmi rýchlo spočítajú a pri nastavení spoločnosti a pri veľkej miere nedôvery, ktorá je voči akémukoľvek obstarávaniu, si myslím, že tá kontrola je tým najväčším limitom a pravidlom a tou hrozbou pre každého daného starostu. Ale určite na to bude priestor aj komunikovať so ZMOS-om, ale treba dať tú šancu, lebo sa nám nemôže zastaviť rozvoj miest a obcí, alebo riešenie problémov obcí tým, že bol ten zákon veľmi komplikovaný. Ďakujem pekne. Ďakujem pekne, pán predsedajúci.
Bugár, Béla, podpredseda NR SR (2019-09-24):
Ďakujem. Teraz dávam slovo pánovi poslancovi Drobnému. Nech sa páči.
Blanár, Juraj, podpredseda NR SR (2021-07-02):
Pán Štefan Kuffa, môžete reagovať na faktické poznámky.
Šeliga, Juraj, podpredseda NR SR (2020-04-01):
Ďakujem pekne. S faktickými poznámkami šiesti poslanci. Nech sa páči, pán poslanec Habánik.
T. Cabaj, podpredseda NR SR: (2010-03-04):
O ospravedlnenie neúčasti na dnešnom rokovacom dni písomne požiadali títo poslanci: Rudolf Bauer, Tibor Bastrnák, Miklós Duray, Gábor Gál, Jozef Líška, Ľuboš Micheľ, Pavol Prokopovič, Ján Slota, Lucia Žitňanská. Vážené panie poslankyne, poslanci, podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve v znení zákona č. 242/1998 Z. z. Vládny návrh zákona je uverejnený ako tlač 1416. Spoločnú správu máme pod tlačou 1416a. Prosím teraz podpredsedu vlády Slovenskej republiky Dušana Čaploviča, aby vládny návrh zákona odôvodnil. Nech sa páči, pán podpredseda, máte slovo.
Laurenčík, Milan, podpredseda NR SR (2020-12-01):
Pán poslanec Ján Herák.
Krajniak, Milan, poslanec NR SR (2016-12-08):
Pán predsedajúci, dávam procedurálny návrh, aby sme dnes po skončení hlasovania pokračovali, až do prerokovania všetkých bodov, ktoré máme, a ukončili dnešok hlasovaním. Odôvodňujem to tým, že po hlasovaní nám zostanú podľa mojich informácií maximálne tri body, ktoré pravdepodobne do šiestej hodiny sme schopní prerokovať.
Poliačik, Martin, poslanec NR SR (2017-10-13):
Pán predsedajúci, možno by sme sa mali dohodnúť, že kto vlastne vedie schôdzu a kto zasahuje do toho...(Prerušenie vystúpenia predsedajúcim.)
Gašpar, Tibor, podpredseda NR SR (2024-10-23):
Ďalší v poradí, pán poslanec Muňko, nech sa páči, máte slovo.
R. Fico, predseda vlády SR: (2008-11-06):
Neprítomný bude podpredseda vlády pre vedomostnú spoločnosť, európske záležitosti, ľudské práva a národnosti pán Čaplovič, zastupuje ho minister zahraničných vecí pán Kubiš. Na zahraničnej pracovnej ceste je minister výstavby a regionálneho rozvoja pán Janušek, zastupuje ho minister životného prostredia pán Chrbet. A otázky neboli postavené na podpredsedu vlády a ministra školstva pána Mikolaja. Pani podpredsedníčka, som pripravený v stanovenom 15-minútovom limite odpovedať na otázky pánov poslancov a pani poslankýň. Nech sa páči.
I. Radičová, poslankyňa: (2008-10-29):
Čo sa týka financií. Keď je vôľa, tak je možné riešiť takéto problémy aj odložením účinnosti ako, napokon, o chvíľu budeme svedkami v zákone o sociálnych službách. Tam, kde je problém finančného pokrytia. Takže keby bola ústretovosť a ochota, tak je možné posunúť účinnosť, ale, samozrejme, ten návrh vyplýva i z toho, že je istou alternatívou k návrhom voči rodinnej politike. Argument, ktorý sa týka asistentov či pestúnov. Áno, sú cieľové skupiny, ktorým prispievame dokonca nielen dvakrát, ale aj viacnásobne. Podľa toho, aká kombinácia situácií tejto cieľovej skupiny alebo daného klienta sa týka. Takže áno. I za opatrovateľov získavajú príspevok, platíme poistné, ale nechápem, prečo by v rovnakej situácii alebo v rovnakej spravodlivosti v sociálnej ochrane nemohli byť tí, ktorí sa starajú i o zdravé deti v pestúnskych rodinách, pretože ani zďaleka ja tam nehovorím len o zdravotne postihnutých alebo chorých deťoch. A nehnevajte sa, garančný fond a rýchlosť vyplácania mzdy pre tých, ktorí ju strácajú, je pre mňa bez diskusie.
Grendel, Gábor, podpredseda NR SR (2022-10-21):
S ďalšou faktickou poznámkou pán poslanec Marián Saloň.
A. Belousovová, podpredsedníčka NR SR: (2008-12-08):
Pani poslankyňa Sabolová má slovo, nech sa páči.
Hort, Milan, podpredseda NR SR (2011-09-07):
Ďakujem, pani poslankyňa, za vaše vystúpenie. S faktickými poznámkami na vystúpenie pani poslankyne Obrimčákovej sa prihlásili pán poslanec Martin Fronc, pán poslanec Martin Poliačik, pani poslankyňa Ľubica Rošková. Uzatváram možnosť prihlásiť sa s faktickou poznámkou. Slovo má pán poslanec Martin Fronc. Nech sa páči.
J. Tkáčová, poslankyňa: (2004-10-29):
Vo výbore veľmi veľa a často diskutujeme so zástupcami poľnohospodárov a roľníkov a je mi ľúto, že tieto diskusie sa týkajú hlavne a najviac financií a úloh štátu, že: „DPH nás ničí, spotrebné dane nás ničia, dostávame málo peňazí.“ Ale v tejto diskusii mi chýbajú vlastné podnety, čo urobia poľnohospodári, aby posilnili vlastnú konkurencieschopnosť, aby zlepšili efektivitu výroby a svoju schopnosť vyvážať. Ďakujem za pozornosť.
Štefanec, Ivan, poslanec NR SR (2012-08-08):
Ďakujem pekne, pán predseda. Dovoľte mi teda pokračovať v tom, v čom som skončil, a to bol vplyv zákona na udržateľnosť verejných financií, na udržateľnosť dôchodkového systému. Spomínal som ústavný zákon o rozpočtovej zodpovednosti. Chcem pre upresnenie dodať, že naše podanie námetu na rozpočtovú radu sa bude opierať o čl. 4, ods. c) zákona č. 493/2011 Z. z. o rozpočtovej zodpovednosti, ktoré sme spolu schválili v tejto snemovni s cieľom dosiahnuť dlhodobú udržateľnosť hospodárenia Slovenskej republiky, posilniť transparentnosť a efektívnosť vynakladania verejných prostriedkov a v snahe podporiť dlhodobú konkurencieschopnosť Slovenskej republiky s prihliadnutím na požiadavku ekonomickej a sociálnej spravodlivosti a solidarity medzi súčasnými a budúcimi generáciami. Tento zákon preto bude posudzovaný aj týmto spôsobom predovšetkým z hľadiska dôsledkov na rozpočet verejnej správy a dlhodobú udržateľnosť. Ja verím, že v dohľadnom čase sa k tomu bude vyjadrovať aj viac ľudí, aj nezávislí odborníci, pretože takýto názor, aký tu prezentujeme, nemám len ja, moji kolegovia z opozície. Má ho aj veľa ľudí, ktorých mená som vám čítal, a dokumentoval, že názor ľudí je pomerne striktný, je pomerne vyhranený. Dámy a páni, jeden a pol milióna občanov si sporí na svoje dôchodky. Týmto zákonom sa im navrhuje zobrať z ich úspor, navrhuje sa, aby z druhého piliera mali o 55 % nižšie dôchodky. My urobíme všetko pre to, a nielen v tejto rozprave, ale aj ďalej v podpore petície, aj ďalšími aktivitami pre to, aby sme zabránili takýmto zlým zákonom a zabránili zlodejinám na úsporách ľudí. Ďakujem vám veľmi pekne.
Štefanec, Ivan, poslanec NR SR (2013-06-28):
Ďakujem pekne. Ešte dovoľte mi, kolegyne a kolegovia, jednu informáciu. Tá je v zmysle pôvodcu tohto návrhu. Keďže komunikujeme pravidelne so živnostníkmi, malými podnikateľmi, tak pre korektnosť chcem dodať, že tento návrh pochádza z dielne Slovenskej asociácie malých podnikov, a my ako predkladatelia sme si tento návrh osvojili. Tak ako na každej schôdzi Národnej rady dávame podnety na zlepšenie situácie živnostníkov a malých podnikateľov, tento návrh je ďalším v rade z tých, ktoré by im pomohli, osobitne malému podnikaniu. Ďakujem pekne.
Jurinová, Erika, podpredsedníčka NR SR (2013-09-06):
Pán poslanec Fecko.
Kollár, Boris, predseda NR SR (2022-05-24):
Prosím, prezentujme sa a hlasujeme. (Reakcie z pléna.) Aby ste sa nepomýlili, tak hlasujeme o návrhu pána Erika Tomáša, poslanca Erika Tomáša. (Hlasovanie.) Prítomných 129 poslancov, za 43, proti 23, zdržalo sa 60, nehlasovali 3. Uvedený návrh sme neschválili.
Pellegrini, Peter, podpredseda NR SR (2020-07-14):
Ďakujem veľmi pekne, pán minister. Pýtam sa pána spravodajcu, či chce sa vyjadriť v záverečnom slove. Nie je tomu tak. Prerušujem rokovanie o tomto bode programu. Budeme o ňom hlasovať o sedemnástej hodine. Teraz sa ale musíme vrátiť k návrhu na skrátené legislatívne konanie z dielne pána ministra životného prostredia. Takže poprosím, aby pán minister uviedol návrh vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 (tlač 176). Budeme hneď potom hlasovať o návrhu na skrátené, takže teraz nerokujeme o samotnom obsahu zákona, ale len o návrhu na jeho skrátené prerokovanie. Nech sa páči. (Reakcia ministra.) Hlasovať o návrhu na skrátené legislatívne budeme hneď, pán minister, aby ste mohli hneď v rokovacej sále predniesť aj v prvom čítaní váš návrh, o ktorom potom budeme o sedemnástej hlasovať.
Laurenčík, Milan, podpredseda NR SR (2021-07-02):
S reakciou, pán poslanec Martin Beluský, nech sa páči.
B. Bugár, podpredseda NR SR: (2004-06-29):
Nech sa páči, pani poslankyňa Bauer, ideme ďalej a pristúpime k hlasovaniu.
Cmorej, Peter, poslanec NR SR (2023-06-23):
Ďakujem pekne za slovo. V prvom rade sa ospravedlňujem tým, ktorých tá téma zaujíma, že by si to teda chceli pozrieť poriadne, že pozmeňujúci návrh sa iba teraz objavil, objavil vpredu na tej nástenke, nakoľko sme ešte do poslednej chvíli rozmýšľali, že ako bude znieť prvý bod, a to definícia virtuálnej meny. Boli tam protichodné názory, či použiť definíciu z metodického pokynu ministerstva financií, alebo z nového nariadenia MIKA, ale tam, ja tam, tam ide v podstate o širší pojem ako virtuálna mena. Ale to len iba na úvod. Veľmi ma teší, že vám tu dnes v rozprave prečítam úvod... pozmeňujúci návrh, ktorý, ja teda pevne dúfam, že bude mať širokú podporu a ktorý naozaj zlepší zrovnoprávnenie kryptomien a zrovnoprá... zlepší zdaňovanie kryptomien a zrovnoprávni zdaňovanie investícií a toľko úvodné slovo a hlásim sa do rozpravy ako prvý.
P. Paška, predseda NR SR: (2010-03-09):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 1511). Sme v skrátenom legislatívnom konaní. Poprosím pána ministra Vladimíra Chovana, aby uviedol návrh.
Pčolinský, Peter, podpredseda NR SR (2023-06-15):
(Hlasovanie.) Prítomných 135, za 35, proti 9, zdržalo sa 91. Návrh sme neschválili a nebudeme pokračovať v rokovaní o tomto návrhu. Ďalej prosím poverenú členku pre zdravotníctvo poslankyňu Annu Záborskú, aby uviedla hlasovanie o bode 46 schváleného programu, ktorým je prvé čítanie návrhu poslancov Bittó Cigánikovej, Halgašovej a Gröhlinga na vydanie zákona, ktorým sa dopĺňa zákon č. 73/1986 Zb. o umelom prerušení tehotenstva (tlač 1679). Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Jany Bittó Cigánikovej, Jarmily Halgašovej a Branislava Gröhlinga na vydanie zákona, ktorým sa dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 1679.)
Lipšic, Daniel, poslanec NR SR (2016-04-19):
No tak som reagoval na jeho reakciu. (Prerušenie vystúpenia predsedajúcim.)
Laurenčík, Milan, podpredseda NR SR (2020-09-16):
Ďakujem. Prosím, zaujmite miesto pre spravodajcu. Otváram rozpravu. Do rozpravy som nedostal žiadnu písomnú prihlášku, preto sa pýtam, či sa niekto hlási do rozpravy ústne. Končím možnosť prihlásiť sa. Prihlásil sa pán poslanec Marián Viskupič. Nech sa páči, máte slovo.
P. Hrušovský, predseda NR SR: (2005-12-13):
(Hlasovanie.) 141 prítomných, 125 za, 1 proti, 9 sa zdržalo, 6 nehlasovalo. Návrh sme schválili. Nech sa páči.
B. Bugár, podpredseda NR SR: (2003-12-04):
(Hlasovanie.) Prítomných 130 poslancov, za návrh 75, proti 37, zdržalo sa 18. Konštatujem, že sme v treťom čítaní. Otváram rozpravu v rámci tohto čítania. Pýtam sa, či sa hlási niekto do rozpravy. Nie. Vyhlasujem rozpravu v tomto čítaní za skončenú. Nech sa páči, pán poslanec.
Bugár, Béla, podpredseda NR SR (2019-10-15):
Ďakujem pekne. Otváram rozpravu o tomto bode programu a pýtam sa, či sa niekto sa hlási do rozpravy. Ako som predpokladal nikto. Vyhlasujem rozpravu za skončenú. Ďakujem pani ministerke a aj spravodajcovi. A teraz pristúpime k druhému čítaniu o vládnom návrhu zákona o finančnej podpore činnosti cirkví a náboženských spoločností . Návrh vlády máte pod tlačou 1597. Prosím teraz pani ministerku kultúry, pani Laššákovú, aby vládny návrh zákona odôvodnila.
Šeliga, Juraj, podpredseda NR SR (2020-07-14):
Ako ďalšia v rozprave je pani poslankyňa Pivková. Nech sa páči.
Bugár, Béla, podpredseda NR SR (2011-11-29):
Ďalej v rozprave vystúpi pán poslanec Ondruš.
P. Hrušovský, predseda NR SR: (2004-02-05):
(Hlasovanie.) 132 prítomných, 113 za návrh, 2 proti, 12 sa zdržalo, 5 nehlasovalo. Návrh sme schválili. Odhlasovali sme všetky návrhy z rozpravy. Ďakujem pánovi predsedovi a spoločnému spravodajcovi. Teraz dám hlasovať o procedurálnom návrhu pána poslanca Madeja, ktorý na návrh troch poslaneckých klubov žiada podľa § 128 ods. 1 zákona o rokovacom poriadku zaradiť... Pán poslanec Madej, ešte raz zopakujte svoj návrh.
P. Goga, poslanec: (2009-04-23):
Reagoval by som aj na niektoré informácie, čo tu padli v písomných rozpravách a to v súvislosti s tým, že aby sa viacej zamestnávatelia zaoberali odborným vzdelávaním. Je to dobré. To takisto podporujem aj ja, aby vo väčšej miere vstúpili do vzdelávacieho procesu odborného vzdelávania, pretože prinášajú nielen modernú technológiu, ale aj financie do jednotlivých odborov v rámci odborných škôl. A takisto podporujem aj to, aby regionálne školstvo si v oveľa väčšej miere dalo pozor na to, aké školy v rámci svojich regiónov vytvára a podporuje. Chcem povedať toľko, že tento zákon je moderným zákonom a jeho prijatím si opäť osvojíme klasické hodnoty odborného vzdelávania. A chcem povedať aj to, že odborné vzdelávanie v tomto zákone má plnú podporu alebo vychádza aj z mnohých programov Európskej únie, ktoré podporujú odborné vzdelávanie a má tam silnú podporu. Samozrejme, mnohé veci tu boli povedané, s nimi súhlasím. Ale chcem na záver povedať iba toľko, že odborné vzdelávanie na Slovensku je potrebné podporiť aj v súvislosti s tým, že nám chýba veľmi veľa odborníkov v priemyselnej sfére, od remeselníkov, cez krajčírky a mnohé ďalšie odvetvia. Na záver teda ešte raz chcem podporiť tento zákon, pretože si myslím, že je potrebný aj v tejto situácii, ktorá momentálne je. Ďakujem pekne.
Puci, Róbert, poslanec NR SR (2019-12-05):
Pán predseda, keďže sme odhlasovali všetky podané pozmeňujúce a doplňujúce návrhy, dajte hlasovať o návrhu uznesenia ako o celku.
Vančo, Branislav, poslanec NR SR (2024-01-12):
Ďakujem, pán predsedajúci. A ďakujem kolegyni Gažovičovej, ktorá veľmi jasne uviedla, prečo by sa takýto zákon alebo komplex zmien nemal prijímať v skrátenom legislatívnom konaní. A ja by som ešte doplnil a aj zopakoval, že musia, musí nastať nejaká mimoriadna okolnosť, a tá okolnosť musí nastať náhle a neočakávane a musia hroziť zároveň značné finančné škody alebo ohrozenie ľudských práv alebo bezpečnosti. To tu zaznelo veľakrát, ale každopádne, každopádne táto mimoriadna okolnosť napríklad v prípade ministerstva športu a cestovného ruchu jednoducho nemohla, nemohla nastať. Chcel by som tiež pripomenúť, že táto rozprava bola skrátená na maximálne dvanásť hodín a to sa stalo v histórii tejto Národnej rady iba raz, v roku 1995, teda takmer pred dvadsiatimi rokmi. Bol tu pokus aj v roku 2013, ale ten sa nakoniec nerealizoval. Čiže ide o naozaj o výnimočné opatrenie, na ktoré takisto neboli, neboli splnené podmienky. To zdôrazňujem. No a pokiaľ ide o to ministerstvo športu a cestovného ruchu, kolegyňa Gažovičová hovorila o 100 miliónoch, ktoré to bude stáť, ja som počul aj iné cifry. Je to rôzne. My vlastne oficiálne nevieme, koľko to bude stáť. Takisto nevieme, na čo sa tieto peniaze minú. No a keď nevieme, na čo sa minú tieto peniaze, ako môžeme vedieť, či sú splnené dôvody na skrátené legislatívne... (Prerušenie vystúpenia časomerom.)
Ďurica, Ondrej, poslanec NR SR (2021-11-24):
Ďakujem za slovo, pán podpredseda. Ja chcem poďakovať kolegovi Tarabovi za to, že tu spomenul práve Ľudovíta Štúra, ktorý je naozaj velikánom našich dejín, a myslím si, že jeho odkaz aj jeho vklad nie je dostatočne docenený v dnešnej dobe. Ja môžem povedať za seba, možno sa mýlim, možno sa situácia zmenila, ale ja som pred časom hľadal na DVD nosičoch seriál Štúrovci, ktorý stvárnil v hlavnej úlohe pán Dušan Jamrich, a nenašiel som ho, to bolo pre mňa taká, taká zvláštna skúsenosť, že som sa snažil to nejakým spôsobom dohľadať. Nenašiel som to nikde napriek tomu, že teda na tých DVD nosičoch vychádzajú rôzne seriály a rôzne filmy a s rôznym obsahom. Myslím si, že je to škoda, a možno tuná by som aj vyzval pani ministerku, aby na celkovo odkaz Ľudovíta Štúra trošku dbala a pozrela sa na tohto velikána našej histórie, pretože skutočne si myslím, že v dnešnej dobe nie je docenený napriek všetkému, čo pre Slovensko a pre slovenský národ urobil, takže som rád, že popri Štefánikovi sa tu skloňovalo aj meno Ľudovíta Štúra. Ďakujem pekne.
Sulík, Richard, predseda NR SR (2011-07-07):
Dámy a páni, dovoľte mi, aby som vás na úvod informoval o výsledku zasadnutia poslaneckého grémia. Na návrh štyroch koaličných klubov budeme rokovať aj v pondelok bez hlasovania od 9.00 do 19.00 hod., na tomto, na grémiu k tomuto nebola docielená dohoda, čiže budeme o tom o chvíľu hlasovať. Druhá zmena v programe je taká, že body 46 a 47 presunieme za bod 30, a to z toho dôvodu, že tu hrozia pokuty od Európskej únie. Mal som dojem, že na grémiu k tomuto dohoda bola, čiže to sa budem hneď pýtať všeobecným súhlasom. A ďalšia zmena je, že budeme, že táto schôdza bude trvať po bod 45, resp. 47, ktorý presunieme, to sú všetky vládne návrhy, ktoré budú prerokované. Predpokladáme že niekedy behom budúceho týždňa by mohla schôdza skončiť. Každopádne skončí vtedy, keď budú prerokované všetky vládne návrhy, tak ako boli naplánované, aby sme nebrzdili legislatívny proces, ktorý iniciuje vláda. Ostatné body budú presunuté na september. Už teraz by som chcel oznámiť, že septembrová schôdza bude trvať určite týždeň dlhšie, ako je pôvodne naplánovaná, prosím, rátajte s tým. Teraz by som sa chcel opýtať, či je všeobecný súhlas s tým, že hlasovanie o cestnom zákone posunieme na 17.00 hod. Chcel by som povedať, že je to aj predbežná dohoda s opozíciou. Pýtam sa, či je všeobecný súhlas. (Súhlasná reakcia pléna.) Ďakujem. Tiež sa chcem spýtať, či je všeobecný súhlas s tým, že presunieme z dôvodu tej hroziacej pokuty od Európskej únie body 46 a 47 za bod 30. (Súhlasná reakcia pléna.) Ďakujem vám pekne. A teraz môžeme ísť k hlasovaniu o tom, že budeme rokovať aj v pondelok od 9.00 do 19.00 hodiny s dvojhodinovou obednou prestávkou od 12.00 do 14.00 hod. a bez hlasovania. Pýtam sa, či je všeobecný súhlas. Nebol. Takže poprosím teraz, keby ste mohli hlasovať o tom, keby ste mohli hlasovať o tom, že rokujeme aj v pondelok od 9.00 do 19.00 hod. s dvojhodinovou prestávkou bez hlasovania. (Hlasovanie.) Prítomných 141 poslancov, hlasovalo 83 za, 56 proti, 2 sa zdržali. Tento návrh sme schválili. Teraz môžeme prejsť ku hlasovaniu. Poprosím pána poslanca Janiša, aby uviedol hlasovanie v druhom čítaní o vládnom návrhu zákona o ukončení a spôsobe usporiadania... Pán poslanec Fico, nech sa páči.
Bugár, Béla, podpredseda NR SR (2018-02-01):
Nech sa páči, prezentujme sa a hlasujme o bode 6. (Hlasovanie.) Prítomných 140 poslancov, za 48, proti 35, zdržalo sa 56 poslancov, 1 nehlasoval. Návrh sme neschválili. Nech sa páči.
Laššáková, Jana, podpredsedníčka NR SR (2014-11-09):
Pán poslanec Záhumenský.